Sara Kindberg
Sara Fevre Kindberg (født 9. marts 1975 i Aarhus) er en dansk jordemoder, cand.scient.san, ph.d. i sundhedsvidenskab ved Aarhus Universitet og serie-iværksætter indenfor kvinders reproduktive sundhed. Kindberg har siden 2008 været ansat ved Aarhus Universitetshospital som jordemoder og klinisk specialist, og som direktør for GynZone ApS hvor hun arbejder globalt med uddannelse og simulationstræning indenfor diagnostik, bedøvelse, suturering og opheling af fødselsbristninger.

Kindberg er opvokset i Ry, udsendt med Ungdommens Røde Kors til Uganda i 1993, uddannet som jordemoder ved UCN, Professionshøjskolen University College Nordjylland i 1999, som cand. scient. san ved Aarhus Universitet i 2005, og som ph.d. ved Aarhus Universitet i december 2008. Samme år grundlagde hun GynZone ApS sammen med overlæge Karl Møller Bek og overlæge Søren Brostrøm.

Kindberg har arbejdet som klinisk jordemoder i Danmark og Grønland, og som underviser i Norden, Canada, og Australien.
 I 2013 var Kindberg med til at implementere systematisk screening af kvinder med fødselslæsioner i en jordemoderledet efterfødselsklinik på Aarhus Universitetshospital.
 I 2015 blev pioner-arbejdet i efterfødselsklinikken på Aarhus Universitetshospital fremhævet af WHO som eksempel på anbefalet praksis.
 I 2017 var Kindberg medstifter af Hegenberger Speculum, som udvikler et gynækologisk spekulum til suturering af komplekse fødselsbristninger.
 I 2018 var Kindberg medstifter af Vulva Enterprise ApS, som udvikler medicinske fantomer til simulationstræning inden for GynObs.

Nomineringer og priser 
Danish Design Award 2020, Hegenberger Speculum vandt i kategorien Better Work

Årets Kvindelige Iværksætter, iVækst (2011)

Privat 
Kindbergs forældre har begge arbejdet med sindslidende i Aarhus Kommune. Hendes mor er ergoterapeut og faderen er socialrådgiver.

Sara Kindberg var i folkeskoletiden 1991-1992 næstformand for Danmarks Elev Organisation (DEO) samt ansvarlig for undervisningsmaterialer ved Operation Dagsværk i 1994.

Kindberg har datteren Katrine Kindberg (født 2000)

Eksterne henvisninger 

 Aarhus Universitetshospital
 GynZone ApS
 WHO

Publikationer 
Sara Kindberg har ydet bidrag til Kvinde Kend Din Krop samt lærebøger for jordemødre og fødselslæger, blandt andet Ars Pariendi 2013 og 2020.
 Researchgate
 Pure

Forskere fra Danmark
Iværksættere fra Danmark
Feminister fra Danmark